
Сирт ҳодисалари, Сирт таранглик кучи, сирт таранглик коэффициенти.
                                   
Сирт ҳодисалар термодинамикаси Гиббс томонидан ишлаб чиқилган. Гиббс сирт қатламини янги «сирт фаза» деб қабул қилади.
Ўтган параграфларда (мавзуларда) Фазалар мувозанатини ўрганишда сиртда мавжуд бўлган иккита факторни:
1) иккита фазанинг ўзаро таъсир энергиясини,
2) фазаларни чегараловчи сирт яқинида модданинг ҳолати модда ичидаги ҳолатидан фарқ қилишлигини ҳисобга олмадик.
 Ҳисобга олинмаган бу иккала фактор таъсири, фазаларни чегараловчи сиртнинг кўпайиши билан янада ошади. Шунинг учун чегаравий сиртни яна бир фаза деб ҳисоблаган ҳолда мувозанат шартларини чиқарамиз.
 Агар сирт ўзгариши изотермик-изохорик жараён остида содир бўлса, у ҳолда сиртни ўзгартиришдаги иш эркин энергиянинг камайиши ҳисобига бажарилади, 
                 [image: ] дан  [image: ]
келиб чиқади. Бу ерда  [image: ]    бирлик сиртга тўғри келган эркин энергия бўлиб, сирт таранглиги дейилади. Сиртдаги эркин энергия   [image: ] ,бу ерда [image: ]  — чегаравий сиртнинг юзаси.
  Агар сирт фазасини ҳисобга олган ҳолда, бир компонентли икки фазали (сув-буғ) системаси  учун мувозанат шартини ёзсак, у ҳолда  қуйидаги ифодани оламиз:
                             [image: ],[image: ]    аммо  [image: ]
Мувозанат ҳолатда эркин энергия минимум бўлишидан  [image: ], изотермик жараёнда
                                 [image: ]
бўлади. Система берк бўлганлиги учун [image: ] ; [image: ]бўлади, натижада
                                                    [image: ]
[image: ]- чегаравий сиртнинг эгрилигини аниқлайди. Агар чегаравий сирт сфера кўринишида бўлса, у ҳолда[image: ][image: ][image: ]
Агар сирт ихтиёрий бўлса,        [image: ]
Бу  ерда [image: ]- чегаравий сиртнинг асосий эгрилик радиуслари.Бу формулалар Лаплас формуласи,         [image: ]- Лаплас босими дейилади.
Биринчи тур фазавий ўтишлар.
Клайперон-Клаузиус тенгламаси.
 
Критик нуқта мавжудлигини илк бор Ендрю (1869)  карбонат ангидридни ўрганиш жараёнида  кузатган. Бир қанча вақтдан кейин Ван-дер-Ваальс ўзининг машҳур тенгламасини таклиф қилади. 
Бу тенгламанинг муҳим хоссаси, битта тенглама бир вақтнинг ўзида ҳам газ, ҳам суюқ ҳолатни тавсифлай олган. Бундай ҳолдан қутилиш учун Максвелл тенг юзалар қоидасини киритади ва  Ван-дер-Ваальс тенгламаси ҳамда Максвелл тенг юзалар қоидаси биргаликда конденсация ҳодисасини тушунтириб берган. 
Ўша вақтда модданинг бир агрегат ҳолатдан иккинчисига ўтиши фаза ўтиши ёки фазавий ўтиш деган ном олган. Шундай қилиб, фазалар ўтиши назариясига асос солинган. Турли системалар устида олиб борилган тадқиқотлар фаза ўтиш газ ҳолатдан суюқлик ҳолатига ўтиш билан чегараланган, жуда кўп қиррали эканлиги намоён бўлди.
 Мувозанат ҳолатдаги гетероген системада ташқи таъсирларнинг ўзгаришида модда бир фазадан бошқа фазага ўтиши мумкин. Масалан: суюқ ҳолатдан газ ҳолатга, бир кристалл модификациядан бошқасига, нормал ўтказгич ҳолатдан ўта ўтказгич ҳолатга, ферромагнит ҳолатдан парамагнит ҳолатга ва ҳ.к. 
 Фаза ўтишлар назариясини аввал термодинамик нуқтайи- назардан кўриб чиқамиз. Фаза ўтишлар ҳар доим баъзи бир термодинамик катталиклар узлуксизлигининг бузилиши билан боғлангандир. Ўтиш нуқтасида Гиббс термодинамик потенциалининг биринчи ёки иккинчи тартибли ҳосилаларининг узилишга дучор бўлишига қараб, фаза ўтишлар биринчи ва иккинчи хил фаза ўтишларга бўлинади. 
Агар Гиббс термодинамик потенциалидан олинган биринчи тартибли ҳосила узилишга дучор бўлса, иккинчи тартибли ҳосила эса узлуксиз бўлса, бундай фаза ўтиш биринчи хил фаза ўтишлар деб юритилади. Агар аксинча бўлса, у ҳолда иккинчи хил фаза ўтишлар деб юритилади.
 Биринчи хил фаза ўтишларда солиштирма ҳажм, солиштирма энтропия ўтиш нуқтасида узилишга дучор бўлади. Биринчи хил фаза ўтишларда яширин иссиқликнинг ютилиши ёки ажралиши кузатилади. Бундай ўтишга эриш, буғланиш, сублимация, бир кристалл ҳолатдан иккинчи кристалл ҳолатга ўтиш киради.
 Биринчи хил фаза ўтишлар тенгламаси Клапейрон-Клаузиус томонидан аниқланган. Бу тенгламани олишда фазалар мувозанатида иккала фазадаги кимёвий потенциалларнинг тенглик шарти  [image: ]   дан фойдаланамиз. Бунинг учун ушбу тенгликнинг ҳар иккала томонидан тўлиқ дифференциал оламиз
[image: ];   [image: ];    [image: ]
Мос дифференциалларни солиштириб қуйидаги ифодани оламиз
[image: ]:
Бу ерда [image: ] ва  [image: ] - битта заррага тўғри келган энтропия ва ҳажм, Бу тенглама  мувозанат эгрилигининг дифференциал тенгламаси бўлиб, у Клайперон-Клаузиус тенгламасидейилади. Кўпинча бу тенглама қуйидаги кўринишларда ҳам ёзилади:
[image: ]
[image: ]
Бу ерда [image: ] ёки [image: ]- ўтиш иссиқлиги ёки   яширин иссиқлик деб юритилади, [image: ]; ёки [image: ]- мос равишда моляр солиштирма ҳажм ёки моляр ҳажм ўзгариши. Юқоридаги тенгламалар  
                          [image: ];    [image: ]
кўринишида ёзилиши - фаза ўтишда, босим ўзгаришига қараб ўтиш темпера-турасининг ўзгаришини аниқлайди (масалан, музлаш ёки қайнаш нуқтаси).
 Суюқликнинг буғга ўтишида иссиқлик берилади ва ҳажм ҳар доим ортади,  демак,
                                              [image: ]
бўлади, яъни босим ошганда қайнаш температураси ҳар доии ортади. Аммо, эришда эса икки ҳол учрайди:
1)[image: ]>0  бўлса, у ҳолда [image: ]— > 0 бўлади, демак босим ортиши билан эриш температураси кўтарилади. Бундай ҳол деярли барча қаттиқ жисмлар учун бажарилади.
2) [image: ]<0 бўлса, у ҳолда[image: ]  бўлади, демакбосим ортиши билан эриш температураси пасаяди.
Ўтган мавзуларда  макроскопик системани ифодаловчи физик катталиклар жуда катта аниқлик билан ўртача қийматларига тенг эканлигини кўп марта таъкидланди. Аслида физик катталиклар ўртача қийматлари атрофида флуктуация мавжуд бўлади. Шу сабабли  уларнинг тақсимот функциясини топиш талаб этилади. Флуктуацияга дучор бўлган макроскопик система ўз ҳолича энг катта эҳтимоллик ҳолатдан энг кам эҳтимоллик ҳолатга ўтади. Флуктуация туфайли мувозанат ҳолатдаги макроскопик системани характерловчи катталикларнинг ўртача қийматларидан тасодифий четланиши юзага келади. Ана шу ҳодисага флуктуация ҳодисаси деб юритилади.
Берк системаларда флуктуациянинг эҳтимоллигини Больцман формуласи ёрдамида топиш мумкин. 
Флуктуация бир қатор физик ҳодисаларни - Броун ҳаракатини, ёруғликнинг сочилишини, осмоннинг ҳаво рангда- бўлишини ва ҳ.к. тушунтиришга ёрдам берди. Флуктуация ҳодисаси амалда икки ҳолда кузатилиши мумкин:
1) система ўлчами етарли даражада кичик бўлганда. Бу ҳолда флуктуация тез-тез содир бўлади ва нисбатан катта бўлади.
2) ўлчами унча катта бўлмаган системаларда. Бу ҳолда кичик флуктуациялар мавжуд бўлади.
Аввало ихтиёрий макроскопик системада содир бўлаётган кичик флуктуацияларнинг умумий назариясини қараб чиқайлик. Энтропияси [image: ] бўлган мувозанат ҳолатдаги макроскопик берк система берилган, фараз қилайлик, системанинг ҳолати ўзгариб, энтропияси [image: ]га тенг бўлган номувозанат ҳолатга ўтсин. Система ҳолатининг ўзгаришини қандайдир ички параметр [image: ] характерлайди., [image: ] нинг қиймати системанинг ҳамма ҳолатига боғлиқ бўлади (ички параметр [image: ] сифатида зарралар сони, зичлиги, энергиясини ва ҳ.к. ларни қабул қилиш мумкин). Система энтропияси [image: ]ҳам параметр [image: ] га боғлиқ бўлади.
Ёпиқ системанинг [image: ] интервалидаги ҳолатга тушиш эҳтимоллиги Больцман формуласига асосан
[image: ]
Бу ерда [image: ]нормировка шартидан топилади; [image: ]бўлади.
Кўпинча тажрибада флуктуация ҳодисаси берк системада эмас, балки берк системанинг бир бўлагини ташкил қилган квазиберк система (системача)да қаралади. Бундай квазиберк система учун ўзгармас температурали ва ўзгармас босимли термcтатга туширилган системачани олиб қараш мумкин (системача ҳам катта сондаги зарралардан ташкил топганлиги учун уни система деб тушинилади). Система ҳолати қандайдир ташқи параметр билан характерланади.
Флуктуация туфайли берк системанинг (термостат+система) энтропияси [image: ]га ўзгаради. Бу ҳолда система устида [image: ]ташқи куч томонидан иш бажарилади. 
Флуктуация вақтида система термостат билан мувозанат ҳолатда бўлмайди. Мувозанат ҳолатдан номувозанат ҳолатга ўтганда [image: ] нинг қиймати ҳам ўзгаради, натижада системани характерловчи термодинамик катталиклар ҳам ўзгаради.
Ташқи манба иши[image: ]таъсирида системанинг [image: ]ҳолатга ўтиш эҳтимоллиги
[image: ]
Бу ерда  [image: ],,. Макроскопик параметрлар секин ўзгаради деб, система энтропиясининг ўзгариши [image: ]ни топиш учун мувозанат ҳолат тенгламасидан фойдалансак бўлади. У ҳолда 
[image: ]
Бу ерда [image: ]ва [image: ] - термостатнинг мувозанат ҳолатидаги температура ва босими, [image: ]- система устида термостат бажарган иш. [image: ]система устида ташқи кучларнинг бажарган иши эканлигини яна бир марта таъкидлаб ўтамиз. Термостат энтропиясининг ўзгариши одатдагидек аниқланади.
[image: ]
	Системанинг ташқи манба иши таъсирида янги ҳолатга ўтиш эҳтимоллиги:
[image: ]
Айрим термодинамик катталикларнинг флуктуацияси бир-бирига боғлиқ бўлади..
 Ички энергия флуктуациясини кўриб чиқамиз ва  қуйидаги ифодани оламиз:
[image: ]  ва   [image: ]
 Бу ифода системада ҳажм, температура, энтропия ва босим флуктуацияларининг эҳтимоллигини беради.
Номувозанатдаги системалар термодинамикаси назарий физиканинг нисбатан ёш ва интенсив тараққий етаётган бўлими ҳисобланиб, кучсиз номувозанат (мувозанатдан кичик четлашган) ҳолатлар термодинамикасини ўрганишга классик термодинамика натижаларини умумлаштирилган кўринишда татбиқ қилишдан бошланади. ва кучли номувозанат системаларда жараёнлар назариясини яратишда фойдаланилади.. Классик термодинамика ностатистик жараёнларни таҳлил қилишда система ҳолатини характерловчи катталикларни боғловчи тенгсизликлар ёрдамида у ёки бу жараёнларнинг йўналишини кўрсатади, аммо миқдорий хулосалар олишга имкон бермайди. 
Қайтмас жараёнларнинг тўлиқ ва чуқур назарияси статистик физиканинг кинетика бўлимида берилади. Номувозанат жараёнларга классик термодинамика натижаларини умумлаштириш энг аввал локал мувозанат тасаввурига асосланади. Мувозанатдаги система ҳолат параметрлари ҳар доим бутун системага тааллуқли бўлса, қайтмас жараёнлар ўтаётган системада эса термодинамик параметрлар фақат системанинг айрим бўлакларига тааллуқли бўлади деб қаралади. Ҳар қандай макроскопик жисмни кичик макроскопик бўлакларга бўлиш мумкин. Бу кичик макроскопик бўлаклар ҳам жуда катта сондаги зарралардан ташкил топган бўлади. Бундай бўлаклар ўзининг таркиби, физик хоссалари ва бошқа баъзи хусусиятлари билан уни ўраб турган системадан фарқланади. Яъни квази берк ёки квази яккаланган система деб кўриш мумкин.
 Бутун термодинамик система мувозанат ҳолатга келгунга қадар мувозанат энг аввало жисмнинг ана шу кичик қисмларида тикланади. Бундай мувозанат локал мувозанат дейилади. Локал мувозанатдаги қисмларга аниқ температура, босим, кимёвий потенциал ва бошқа термодинамик катталиклар тўғри келади. Одатда, бу параметрлар локал параметрлар деб юритилади.
Бундай мувозанат ҳолатни характерловчи термодинамик катталиклар фазовий координаталар ва вақтнинг функцияси бўлади. Локал мувозанатга келиш вақти бўлак ўлчамига боғлиқ бўлади..
 Номувозанат термодинамикада, асосан, очиқ системада ўтиши мумкин бўлган жараёнлар тўла-тўкис ўрганилади. Очиқ системада муҳит билан модда, иссиқлик, иш ва ҳ.к. алмашиниш-лар юз бериб туради. Ҳамма реал макроскопик системалар қандайдир даражада очиқ система бўлади.
Очиқ системаларда ташқи муҳит билан алмашиниш оқим шаклида амалга оширилади (модда оқими, энергия оқими, энтропия оқими ва ҳ.к.). Шунинг учун оқим тушунчаси қайтмас жараёнлар термодинамикасида муҳим тушунча бўлиб ҳисобланади.
 Бир жинсли бўлмаган системада содир бўладиган ўзгаришлар икки сабабдан пайдо бўлади. Биринчиси, системани ташкил қилган айрим бўлаклар ва зарраларнинг ўзаро таъсири туфайли бўлса, иккинчиси, ташқи майдон таъсирида юз беради. Ҳар икки хил жараён ўзининг табиатига кўра, бир-биридан тубдан фарқланади. Система энтропиясининг «пайдо» бўлишига зарраларнинг ўзаро таъсири туфайли ҳолатнинг ўзгариши сабаб бўлади. Хусусан, газлардаги қайтмасликнинг сабаби ундаги зарраларнинг тўқнашувидир. Эркин оқимлар ўртача майдон туфайли бўладиган эффектлар энтропиясининг пайдо бўлишига сабаб бўлмайди. Шундай қилиб, қайтмаслик юзага келиши учун ўзаро таъсирнинг бўлиши шарт
Жуда кўп типдаги қайтмас жараёнлар мавжуд бўлсада, улар-ни шартли равишда икки гуруҳга ажратиш мумкин:
1. Турли фазаларнинг аралашиши билан боғлиқ бўлган қайтмас жараёнлар.
2. Диссипатив типдаги қайтмас жараёнлар.
Биринчи типдаги қайтмас жараёнга плазманинг қайтмас ҳолати мисол бўла олади. Плазмада етарлича узоқ вақт зарядларнинг коллективи (тўплами) локал тебраниб тура олиши мумкин. Бу тебранишлар, ҳатто тўқнашишлар содир бўлмаса ҳам сў-ниши мумкин. (Бу Ландау сўниши деб ҳам юритилади.) Бундай тебранишларнинг содир бўлиши бошланғич ҳолатга боғлиқдир.
	Энтропия термодинамик системанинг хоссасини ифодаловчи ички параметр бўлиб ҳисобланади. Шу сабабли энтропиянинг «ўзгариши» деган сўзнинг ўрнига «пайдо» бўлади деган атамани ишлатиш ноўриндир. Энтропиянинг ўсиш қонунига асосан, у ҳеч қачон камаймайди, шу сабабли номувозанатли термодинамикада энтропиянинг «пайдо» бўлиши деган атама ўрнашиб қолган.
 Иккинчи мисол. Бошланғич вақтда деворлари идеал қайтаргич бўлган қутича ичида бир-бири билан ўзаро таъсирда бўлмаган зарралар дастаси бўлсин. Қандайдир вақт ўтгандан кейин зарралар бир жинсли ҳолатга ўтади. Жараённинг давом этишини кўрсатадиган бу вақт, система (дасталар)нинг бошланғич ҳолати «тайёрланиш»га бевосита боғлиқдир. Бу иккала мисолдаги жараёнларда, системанинг ички хусусиятларига боғлиқ бўлган, бошланғич шартга боғлиқ бўлмаган характерли вақт мавжуд эмас.
Иккинчи типдаги қайтмас жараёнларга мисол сифатида диффузия жараёнини кўриб чиқиш мумкин. Бу жараёнда ниҳоятда бетартиб ва жуда кўп ўзаро таъсир туфайли бошланғич ҳолат эсдан чиқарилади. Бундан кўриниб турибдики, диффузия жараёни фазавий аралашмали жараёнлардан тубдан фарқ қилади. Бундаги жараён, бир томондан ўзаро таъсир динамикасига, иккинчи томондан, системанинг умумий макроскопик хоссаси: зичлик, температура, босим ва шу кабиларга боғлиқдир. Диссипатив типдаги жараёнга маълум маштабли вақт тегишли. Бу вақт системанинг бошланғич ҳолатига боғлиқ бўлмайди. Умуман, диссипатив жараёнлар системанинг муҳим хусусиятини акс
эттиради.
Системанинг макроскопик миқёсдаги эволюциясини характерлайдиган катталик - номувозанатли термодинамиканинг асосларидан бирини ташкил этган энтропиядир. Номувозанатли термодинамика усулининг марказий қисми - термодинамиканинг иккинчи қонунидир. Бу қонун қайтмас жараёнлар билан бевосита боғлиқ. Бу қонунга кўра, системанинг ҳолат функцияси - энтропиянинг мавжудлигидир. Яккаланган системада қайтмас жараёнлар борганда унинг энтропияси ортади. Система мувозанат ҳолатига келгандагина энтропиянинг ортиши тўхтайди ва у максимум қийматга эришади. Номувозанатли термодинамиканинг асосий вазифаси шу қайтмас жараён энтропияси (энтропия пайдо бўлиш тезлиги) билан номувозанатли ҳолатдаги қайтмас жараёнлар параметрлари орасидаги боғланишни аниқлашдан иборат.

Номувозанат термодинамикасининг асосий тенгламаси.
Баланс тенгламаси ва сақланиш қонунлари.
Маълумки, термодинамик мувозанатдаги системаларда температура ва кимёвий потенциал бутун система бўйлаб ўзгармас бўлади:
                                                [image: ].,   [image: ]
Агар бу шартлар бажарилмаса, яъни, температура ва кимёвий потенциалнинг градиенти нолга тенг бўлмаса  у ҳолда системада масса, энергия, электр заряди ва ҳ.к. оқимларни пайдо қилувчи қайтмас жараёнлар юзага келади.
 Фараз қилайлик, термодинамик параметрлар - масса, энергия, энтропия ва шу кабилар зичлигининг локал қийматлари мавжуд бўлсин, яъни чексиз кичик ҳажмда бу параметрлар маънога эга бўлсин ва булар учун маълум термодинамик муносабатлар ўринли бўлсин.
Системанинг локал мувозанатдаги бўлагининг ҳолати Гиббс тенгламаси ёрдамида аниқланади:
[image: ]
Бу ерда  [image: ]- [image: ]- компонентнинг кимёвий потенциали, [image: ]-«солиштирма» масса,[image: ]— «солиштирма» ҳажм,[image: ]— «солиштирма» энтропия, Е0 = Е/М - «солиштирма» энергия. Ҳамма катталиклар локал катталиклар бўлиб ҳисобланади.
Қайтмас жараёнлар учун адиабатик системаларнинг бирлик ҳажмида энтропиянинг пайдо бўлиш тезлиги:
[image: ]
бу йерда [image: ]- бирлик ҳажмга тўғри келган энтропия, 
Термодинамик оқим термодинамик параметрларнинг ўзгариш тезлигини аниқлайди. Энтропиянинг юзага келиш тезлигини ифодаловчи  ифода қуйидагича ёзилади:
[image: ]
Система энтропияси айрим бўлаклар энтропиялари йиғиндисидан иборат бўлади:
[image: ]
 Баланс тенгламаси ва турли хил катталикларнинг сақланиш қонунларини топайлик. Ҳар қандай экстенсив катталик[image: ]) баланс тенгламасига бўйсунади:
[image: ]
бу ерда [image: ] - [image: ] катталикнинг оқим зичлиги, [image: ]([image: ] - зичлик, [image: ] - бирлик массага тўғри келган қиймати), [image: ] бўлса, у узлуксизлик тенгламасига ўтади ва [image: ] нинг сақланиш қонунини ифодалайди:
[image: ]
Бу тенглама асосида масанинг,энтропиянинг ва энергиянинг сақланиш қонунлари олинади.
Чизиқли қайтмас жараёнлар.
Онзагернинг ўзаролик муносабатлари.
 Системанинг мувозанат ҳолатидан кичик четланишларда у ёки бу қайтмас жараёнларда «сабаб» ва «натижа» орасида чизиқли боғланишлар юзага келади. Номувозанат жараёнлар термодинамикасида оқим («натижа») берилган майдон хусусиятини характерловчи градиент («сабаб») туфайли юзага келади.
Масалан, иссиқлик оқими температура градиенти туфайли юзага келади (Фурье қонуни):
[image: ]
бу ерда [image: ]- иссиқлик ўтказувчанлик коэффициенти. Аралашма компоненти оқимининг концентрация градиентига пропорционаллиги тўғрисидаги диффузия қонуни (Фик қонуни):[image: ]
 Баъзи ҳолларда «сабаб» ва «натижа» ўринларини алмаштириш мумкин. Масалан, адиабатик ёпиқ системаларда қайтмас жараён	 ўтаётган бўлса, у ҳолда система энтропияси ўсади. Қайтмас жараёнлар ва энтропия ўсиши ўзаро боғланган ҳодисалар бўлганлиги учун, бу ерда система энтропиясининг ўсиши («сабаб»)  туфайли қайтмас жараён ўтади. 
Агарда бир вақтнинг ўзида бир нечта қайтмас жараёнлар бирга ўтса, у ҳолда янги ҳодиса юзага келади. Масалан, иссиқлик ўтказувчанлик ва электр ўтказувчанлик жараёнларини қўшилишидан термоэлектрик ҳодиса юзага келади:
                           [image: ]  =  -  [image: ]-   [image: ]
Диффузия ва иссиқлик ўтказувчанлик жараёнларининг қўшилишидан эса термодиффузия ҳодисаси юзага келади:
.[image: ]-[image: ]
Чизиқли номувозанат жараёнлар термодинамик назарияси Л. Онзагер (1931- йил)нинг ишлари билан бошланган. Онзагер ўз ишларида чизиқли номувозанат жараёнлар феноменологик термодинамикасини таърифлайди ва кинетик коэффициентлар орасидаги муносабатни олади.
 Мувозанат ҳолатда термодинамик кучлар [image: ], оқимлар [image: ] ва энтропияни юзага келиш тезлиги [image: ]нолга тенг бўлади. Шунинг учун мувозанат ҳолатдан кичик четланишларда оқимлар ва кучлар орасида чизиқли боғланиш мавжуд бўлади (чизиқли қонуният):
[image: ]
 Бу чизиқли қонуниятда [image: ] коэффициентлар феноменологик кинетик коэффициентлар деб юритилади. Диагонал коэффициентлар [image: ]«тўғри», нодиагонал коэффициентлар «айқаш» ёки «қўшма» ҳодисаларнинг узлуксиз боғланишини аниқлайди. Айқаш ёки қўшма ҳодисаларга термоэлектрик ва термодиффузия ходисалари мисол бўлади.
Чизиқли қонунда катта сондаги феноменологик параметрлар [image: ] таркибигакиради. Аммо, вақт ва фазовий симметрияни ҳисобга олиб, бу кинетик коэффициентларнинг ўзаро боғланмаганларининг сонини камайтириш мумкин.
1931- йилда Онзагер томонидан, оқим Л ва куч Х{ларни мос равишда танлашда кинетик коэффициентлар матрицасининг симметрик бўлиши кўрсатилди.:                                      [image: ][image: ]
Бу ифодалар  Онзагернинг ўзаролик муносабати деб юритилади.
  Онзагернинг ўзаролик муносабати турли хил жараёнларнинг ўзаро таъсири қандайдир симметрияга эга бўлишини билдиради (масалан, тем-пература градиенти   концентрация градиентини юзага келтиради  ва ҳ.к.).
 Қайтмас жараёнлар термодинамикасининг чизиқли қонунларига асосланиб, тўғридан-тўғри кинетик коэффициентларининг қатор хусусиятларини аниқлаш мумкин бўлади. Ҳақиқатан ҳам, шундай жараёнлар учун умумий формулага кўра энтропияни ҳосил қилиш, термодинамик кучлар бўйича квад-ратик (чизиқли физик қонуниятлар учун умумий қоида) кўриниш қабул қилади:
[image: ]
[image: ]  бўлиши учун кинетик коэффициентларга ҳам қандайдир чегараланган [image: ] бўлиши кераклиги тўғрисидаги шарт қўйилади.
 Қайтмас жараёнлар термодинамикасининг асосий қонунлари ва тенгламалари классик термодинамика ва маълум чизиқли жараёнлар қонуниятларини умумлаштириш натижасида таърифланган ва ишлаб чиқилган Ана шундай индуктив методдан ташқари қайтмас жараёнлар термодинамикасининг асосий тенгламаларини умумий принциплардан дедуктив методлар бўйича ҳам олиш йўллари мавжуд. 
1931- йилда биринчи бўлиб Онзагер чизиқли жараёнлар учун  ўзаролик муносабати қандайдир вариацион принципга эквивалент эканлигини кўрсатди. Онзагер шу принципни «энергиянинг энг кичик (минимал) сочилиш принципи» деб атади, стационар ҳолатда бу принцип Онзагер томонидан киритилган дисципатив функцияларнинг (сочилиш функциялари) минимуми билан ифодаланади. Қайтмас жараёнларни таҳлил қилиш натижасида Онзагер томонидан иккита дисципатив функция киритилади:
[image: ]   ;   [image: ]
Бу функциялар                   [image: ]
каби қайтмас жараёнларнинг локал ўлчовини беради ва бу функциялар бир-биридан фақат номувозанат ҳолатни тавсивлаш усули билан фарқ қилади. Чизиқли қонунлар ҳолида [image: ]Онзагер диссипатив функцияларининг иккиланганлигига тенг бўлади. Онзагер ўзаролик муносабатидан фойдаланиб, бу функцияларнинг потенциал характерда эканлигини кўрсатиш мумкин. 
. 1947-йилда Пригожин - стационар жараёнлар энтропиянинг юзага келиш мунимумини характерлашини аниқлади.. Пригожин принципи қайтмас жараёнлар термодинамикасининг янги боғланмаган принципи деб ҳисоблаб келинади. 
1965- йилда Дъярмати энергияни энг кам сочилиш вариацион принципининг умумий таърифини беради. У шуни кўрсатдики, Онзагер принципидан фарқли ҳолда Пригожин принципи, фақат стационар жараёнлар учунгина ўринли бўлади ва бу ҳолда энергиянинг энг кам сочилиш принципига эквивалентдир.
 1961-йилда Циглерэнтропиянинг юзага келишида максимал тезлик принципини таърифлайди. Бу таърифга кўра, берилган термодинамик кучлар таъсири остида бўлган система ўзининг охирги ҳолатига энг қисқа мумкин бўлган усул билан интилади. Циглер шуни кўрсатадики, унинг принципи Онзагер принципига эквивалент экан. Шундай қилиб, қайтмас жараёнлар термодинамикасининг энг умумий вариацион принципи - «энергиянинг энг минимал сочилиш принципи» бўлар экан.

	                                       Мустаҳкамлаш учун саволлар:
1.Сирт ҳодисаларининг  физикавий мазмунини айтиб беринг 
2. Сирт таранглиги ва сирт таранглик кучининг татбиқи ва математик ифодаларини айтинг.
3. Биринчи тур фазавий ўтишлар,асосий шартлари татбиқ этилиши, асосий ҳусусиятларини айтинг.
4. Клайперон –Клаузиус тенгламаси математик ифодасива мазмунини айтинг.
5. номувозанат жараёнлар  тушунчасининг   мақсади ва ҳар ҳил потенциалларнинг татбиқини  айтинг.
6. Локал мувозанат ва локал параметрлар ни тушунтириб беринг.
7. Диссипатив типдаги қайтмас жараёнларнинг асосий ғоялари мазмунини айтиб беринг.?
8. Онзагернинг ўзаролик принципи мазмунини ва математик ифодасини ҳамда қўлланилиш соҳаларини  айтиб беринг.?          


	                                        Якуний хулосалар чиқариш.
· Машғулот давомида қўйилган вазифаларнинг бажарилганлигини ўрганиш..
· Талабаларга саволлар бериб қисқа фикрлари эшитилади..
1.     Номувозанат системалар деб  қандай физикавий системаларга айтилади. 
2.          Градиент  тушунчаси маъносини тушунтиринг
3.           Пригожин,Дьярмати принципларини асосий ҳусусиятларини айтинг.
4.                Онзагер принципи моҳиятини айтинг.  




Адабиётлар:
1. А.А. Абдумаликов, Р.Маматқулов.- Термодинамика ва статистик физика   
                   (дарслик),  Т,”   Ворис нашриёт”МЧЖ,  2006 й.. .
2.          ЛандауЛ.Д, Лифшиц Е.М. -Статистическая физика, М.,Наука, 1986 г.
3.          Левич В.Г.      -Курс теоретическои физики.( 1 ва 2 томлар), Т .М.,  
                Просвещение, 1979 г.

	Axborot manbaalari:
1. phys.org
2.  Fizika “Physicon”.
3.  Fizikadan o‘quv kinofilmlari. 
4.  Ko‘rgazmali rangli rasmlar (http:www.hord Wareandlysis com.).
5. Phusics onlian”.
6.  www.cultinfo./fulltext/1/008/077/561/htm
7.  www.en/edu.ru. Portal

